Americano

"Americano" (בעברית: "אמריקנו") הוא שיר שהוקלט על ידי הזמרת-יוצרת האמריקאית ליידי גאגא, מתוך אלבומה השני, Born This Way. השיר יצא לאור ב-23 במאי 2011, על ידי חברות התקליטים סטרימליין, אינטרסקופ רקורדס וקון לייב. השיר הגיע למקום ה-17 במצעד שירי הדאנס/אלקטרוני של בילבורד. השיר נכתב על ידי ליידי גאגא, פרננדו גאריבאי, דיג'יי ווייט שאדו ובריאן לי והופק על ידי גאגא, גאריבאי ודיג'יי ווייט שאדו. השיר הוא שיר טכנו המשלב בתוכו גם את סגנון המריאצ'י והאוס. שיר זה הוקלט כבר באוגוסט 2010. בנוסף לכך, יצא השיר בסמוך לצאת האלבום Born This Way, בו הוא נכלל. בתחילת השיר, אומרת גאגא כי היא הכירה אישה היספנית, במזרח לוס אנג'לס. בהמשך, היא מצהירה כי הן התאהבו האחת בשנייה, אך בית המשפט אוסר עליהן להתחתן, מאחר שמדובר בנישואים חד-מיניים. בבית הראשון של השיר, שרה גאגא בספרדית ובאנגלית. בבית זה, היא אומרת שהשירים שלה נועדו בכדי ליצור מהפכות, שיובילו לשוויון ולקבלת הלהט"בים. מיד לאחר מכן, היא אומרת לבת זוגה כי הן יכולות להתחתן בחוף המערבי. כמו כן, היא מאזכרת את הצעה 8 בקליפורניה, אשר מנעה מזוגות חד-מיניים להינשא. בפזמון השיר אומרת גאגא כי היא לא מדברת בשפה (מטפורה לתרבות) שכוללת בתוכה הומופוביה, ובפרט לא מקבלת את ההומופוביה השוררת באמריקה. בנוסף לכך, בפזמון השיר היא אף מזכירה את ישו, תוך שהיא אומרת שיש לאהוב כל אחד כפי שהוא. בהמשך, היא מצהירה כי היא תלחם עבור האהבה שלה, לא משנה מה יעמוד בפניה. בסוף השיר, היא אומרת שלא ינסו לעצור אותה מלהתחתן עם אהובתה. אף על פי שלא יצא כסינגל, הצליח השיר להיכנס אל המצעדים שבארצות הברית ודרום קוריאה. בארצות הברית, זכה השיר להצלחה נאה כאשר נכנס אל המקום ה-17 במצעד שירי הדאנס/אלקטרוני של בילבורד. בסך הכל, שהה השיר במצעד במשך חמישה שבועות רצופים. ביוטיוב צבר האודיו של השיר 21 מיליון צפיות. בספוטיפיי צבר למעלה מ-20 מיליון השמעות. עם השיר הופיעה גאגא לראשונה בגוודלחרה, מקסיקו, ב-3 במאי 2011, במסגרת סיבוב ההופעות השני שלה, "The Monster Ball Tour". הגרסה איתה הופיעה באותו סיבוב ההופעות, היא גרסה אקסוטית של השיר ולא הגרסה הסופית שלו. בהמשך, הופיעה גאגא עם השיר לאורך כל סיבוב ההופעות השלישי שלה, "Born This Way Ball" שחל בין שנת 2012 לשנת 2013. אחת מן ההופעות המצליחות ביותר שהיו בסיבוב ההופעות הייתה ההופעה בה גאגא ביצעה את השיר כשהיא לובשת שמלת בשר, תוך שמסביבה ישנם כמה רקדני ליווי. על ההופעה דיברה גאגא בראיון שערכה עם מגזין האסלר. בתוכנית הטלוויזיה האמריקאית "Glee", ביצעו את השיר מחדש בפרק "The New Rachel". הגרסה בוצעה על ידי קייט הדסון. בנוסף לכך, באותו הפרק נעשה מאשאפ של השיר ביחד עם השיר "Dance Again" של ג'ניפר לופז. המאשאפ זכה להצלחה רבה ואף הצליח להיכנס אל מצעדי האייטונס.בשנת 2011, נעשה שימוש בשיר לטריילר שיצא עבור הסרט "החתול של שרק". מידע על היצירה "Americano" באתר מיוזיק בריינז סרטון השיר "Americano" באתר יוטיוב www.interscope.com, www.interscope.com Chart Search | Billboard, www.billboard.com Lady Gaga – Americano (באנגלית), נבדק ב-2019-03-07 Born This Way by Lady Gaga, Genius (באנגלית) Pro-Family Group Says Effort to Ban Calif. Gay 'Marriage' Looks 'Strong', www.christianpost.com (באנגלית) Jocelyn Vena, Lady Gaga Wanted To Go 'Full Mexicano' On 'Americano', MTV News (באנגלית) I met a girl in East LA / In floral shorts as sweet as May, Genius (באנגלית) California Proposition 8, the "Eliminates Right of Same-Sex Couples to Marry" Initiative (2008), Ballotpedia (באנגלית) I don't speak your / I don't speak your languagono (La la la la la la la), Genius (באנגלית) I don't speak your (Don't speak your) / I don't speak your (Won't speak your) Jesús Cristo (La la la la la la la), Genius (באנגלית) I will fight for, I have fought for how I love you (La la la la la la la) / I have cried for, I will die for how I care (La la la la la la la), Genius (באנגלית) Don't you try to catch me / Don't you try to catch me no, no, no, no / I'm living on the edge of / Living on the edge of the law, law, law, law / Don't you try to catch me / Don't you try to get me no, no, no, no / Don't you try to catch me / Living on the edge of the law, law, law, law, Genius (באנגלית) 국내 대표 음악 차트 가온차트!, gaonchart.co.kr Americano - Lady Gaga - Dance/Electronic Digital Song Sales, www.billboard.com, ‏6.11.2011 LadyGagaVEVO (2011-05-18), Lady Gaga - Americano, נבדק ב-2019-03-07 Americano, נבדק ב-2020-04-02 Lady Gaga Debuts 'Americano' Song in Mexico: Watch, Billboard Lewis Corner, Lady GaGa reveals new meat dress - pic, Digital Spy, ‏2012-05-14 (באנגלית) Mossman, Kate (2012-08-31). "Lady Gaga – review". The Observer (באנגלית בריטית). ISSN 0029-7712. נבדק ב-2019-03-07. Kyemma Campbell, Lady Gaga Dives into Meat Grinder, a la Hustler Mag Cover, Heavy.com, ‏2012-10-02 (באנגלית) Alexandra Gratereaux, Kate Hudson Channels JLO, Lady Gaga in New ‘Glee’ Episode, Fox News, ‏2016-12-13 (באנגלית) Americano / Dance Again (Glee Cast Version) [feat. Kate Hudson] - Single by Glee Cast (באנגלית אמריקאית), נבדק ב-2019-03-07 GamerZ (2013-10-07), "Americano" Lady Gaga Puss in Boots, נבדק ב-2019-03-07